У Вольгі з’явіліся прыхільнікі. І нават вельмі забяспечаныя, якія маглі дарыць каштоўныя падарункі. Неаднаразова чула яна любоўныя прызнанні і прапановы рукі і сэрца. Але Вольга нагадвала ім, што яна ўсё яшчэ замужняя жанчына, вянчаная перад Богам і людзьмі. Адзін з адрынутых закаханых нават страляў у спявачку з рэвальвера. Праўда, прамахнуўся, быў схоплены, моцна збіты і выкінуты з рэстарана. А кулю знайшлі, і Вольга зрабіла з яе амулет.